الزبادي, فنجان القهوة, عصير البرتقان الطازة ، غالبا دي الحاجات اللي معظم الاشخاص بيفكروا فيها كوجبة فطار مثالية ، ولكن لسوء الحظ ، عدد قليل من الناس بس يعرف ان في بعض الاطعمة مش افضل حاجة انك تاكليها على معدة فاضية ، والنهاردة من خلال موضوعنا هنشارك معاكم الاطعمة اللي تاكليها وتتجنيها الصبح على معدة فاضية.
الاطعمة اللي تاكليها وتتجنبيها الصبح:
الاطعمة اللي المفروض تتجنبيها على معدة فاضية:
1- المعجنات:
الاطعمة اللي بتحتوي على الخميرة بتهيج بطانة المعدة وممكن تسبب انتفاخ البطن.
2- الحلويات:
اكل السكر بيعزز مستويات الانسولين ، وده بدوره بيزود الحمل بشكل كبير على البنكرياس اللي بيكون لسه ماشتغلش الصبح ، وده ممكن يأدي لمرض السكر.
3- الزبادي ومنتجات الالبان المخمرة:
لو اكلتي الزبادي على معدة فاضية ، حمض الهيدروكلوريك اللي بيتشكل في المعدة بيقتل بكتيريا حمض اللاكتيك ، وبالتالي اكل المنتجات دي على الفطار مالهاش اي فايدة تذكر للجسم.
4- الكمثرى:
الالياف الخام الموجودة في الكمثرى ممكن تأذي الاغشية المخاطية الحساسة للمعدة الفاضية.
5- الطماطم:
الطماطم بتحتوي على مستويات عالية من حمض التانيك اللي بيزود من حموضة المعدة ، وده ممكن يأدي لقرحة المعدة.
6- الخيار والخضروات الخضرا:
الخضار الني هو مصدر غني بالاحماض الامينية ، ولكن مع ذلك ممكن تسبب حرقة المعدة ، انتفاخ البطن ، آلام البطن ، وخصوصا لما تاكليها على معدة فاضية.
7- الموز:
لو اكلتي الموز ومعدتك فاضية ده هيأدي لزيادة حادة في كمية المغنيسيوم في الدم وده ممكن يضر قلبك.
8- الاطعمة الحارة:
الاطعمة الحارة ممكن تسبب ضرر وتهيج للغشاء المخاطي في المعدة ، ويزود من انتاج الحمض في المعدة ، وده هيسبب لحدوث اضطرابات في الجهاز الهضمي.
9- المشروبات الغازية الباردة:
شرب المشروبات الغازية الصبح على معدة فاضية ممكن يضر الاغشية المخاطية ويقلل من تدفق الدم في المعدة ونتيجة لده هيتم هضم الاكل بشكل ابطأ.
10- الفواكة الحمضية:
الفواكة الحمضية بتكون غنية بأحماض الفاكهة ، ولما تاكليها على معدة فاضية ، ممكن تسبب حرقة المعدة وتزود من مخاطر التهاب المعدة وحتى كمان قرحة المعدة.
الاطعمة اللي ممكن تاكليها على معدة فاضية:
1- الشوفان:
الشوفان مفيد جدا انه يتاكل الصبح على معدة فاضية لانه بيكون طبقة واقية حوالين بطانة معدتك ، وده بيمنع حمض الهيدروكلوريك من التسبب في تلف جدران المعدة ، كمان الشوفان بيحتوي على الياف قابلة للذوبان ودي مفيدة في خفض مستويات الكوليسترول في الجسم.
2- الحنطة السودا:
الحنطة السودا بتحفز الجهاز الهضمي ، وهي كمان مصدر ممتاز للبروتين والحديد والفيتامينات.
3- عصيدة الذرة:
بتساعد على ازالة السموم والمعادن التقيلة من نظامك ، وبيرجع البكتيريا المعوية لطبيعتها ، وهتديكي شعور بالشبع لفترة طويلة.
4- جنين القمح:
2 معلقة كبيرة من جنين القمح هتمد الجسم بحوالي 15% من القيمة اليومية الموصي بيها من فيتامين E ، و 10% من القيمة اليومية الموصي بيها من حمض الفوليك ، بالاضافة انه بيساعد في الحفاظ على عمل الجهاز الهضمي بسهولة.
5- البيض:
الباحثين لقوا ان اكل البيض على الفطار ممكن انه يقلل من السعرات الحرارية اليومية بشكل كبير.
6- البطيخ:
اكل البطيخ على مدة فاضية بيوفر للجسم كمية كبيرة من السوائل ، بالاضافة انه مفيد لصحة العين والقلب ، بسبب احتوائه على مستويات عالية من الليكوبين.
7- التوت:
حسب الابحاث الحديثة اكل التوت الازرق بشكل منتظم بيحسن الذاكرة وبينظم ضغط الدم والتمثيل الغذائي ، خصوصا لو اكلتيه على وجبة الفطار.
8- خبز الحبوب الكاملة من غير خميرة:
الكربوهيدرات وغيرها من العناصر المفيدة الموجودة في الخبز ضرورية لجسمك ، وافضل وقت لاكلها والاستفادة من فوايدها هي الصبح على معدة فاضية.
9- المكسرات:
اكل المكسرات على الفطار بيساعد على تحسين صحة الجهاز الهضمي ، وتوازن درجة الحموضة في معدتك.
10- العسل:
العسل بيساعد على ايقاظ جسمك الصبح وبيوفر القوة والطاقة لنظامك ، العسل كمان بيعزز نشاط عقلك وبيزود من مستوى هرمون السيروتونين "هرمون السعادة".
شوربة الديتوكس لمدة 3 ايام: لمحاربة الالتهابات, دهون البطن, والامراض
عرضنا لكم زوارنا الكرام أهم التفاصيل عن خبر الاطعمة اللي ممكن تاكليها على معدة فاضية واللي تتجنبيها على دوت الخليج فى هذا المقال ونتمى ان نكون قدمنا لكم كافة التفاصيل بشكل واضح وبمزيد من المصداقية والشفافية واذا اردتكم متابعة المزيد من اخبارنا يمكنكم الاشتراك معنا مجانا عن طريق نظام التنبيهات الخاص بنا على متصفحكم او عبر الانضمام الى القائمة البريدية ونحن نتشوف بامدادكم بكل ما هو جديد.
كما وجب علينا بان نذكر لكم بأن هذا المحتوى منشور بالفعل على موقع بنات حوا وربما قد قام فريق التحرير في دوت الخليج بالتاكد منه او التعديل علية اوالاقتباس منه او قد يكون تم نقله بالكامل ويمكنك قراءة ومتابعة مستجدادت هذا الخبر من مصدره الاساسي.